# 一法經

如是我聞：一時，佛住王舍城迦蘭陀竹園。 ^n1

爾時，世尊告諸比丘：「若於一法生正厭離、不樂、背捨，得盡諸漏，所謂一切眾生由食而存。 ^n2

復有二法，名及色。 ^n3

復有三法，謂三受。 ^n4

復有四法，謂四食。 ^n5

復有五法，謂五受陰。 ^n6

復有六法，謂六內、外入處。 ^n7

復有七法，謂七識住。 ^n8

復有八法，謂世八法。 ^n9

復有九法，謂九眾生居。 ^n10

復有十法，謂十業跡。於此十法生厭、不樂、背捨，得盡諸漏。」 ^n11

佛說此經已，諸比丘聞佛所說，歡喜奉行。^n12
