# 阿梨瑟吒經

如是我聞：一時，佛住舍衛國祇樹給孤獨園。 ^n1

爾時，世尊告諸比丘：「如我所說安那般那念，汝等修習不？」 ^n2

時有比丘，名阿梨瑟吒，於眾中坐，即從座起，整衣服，為佛作禮，右膝著地，合掌白佛言：「世尊！世尊所說安那般那念，我已修習。」 ^n3

佛告阿梨瑟吒：「比丘！汝云何修習我所說安那般那念？」 ^n4

比丘白佛：「世尊！我於過去諸行不顧念，未來諸行不生欣樂，於現在諸行不生染著。於內外對礙想，善正除滅。我已如是修世尊所說安那般那念。」 ^n5

佛告阿梨瑟吒：「比丘！汝實修我所說安那般那念，非不修。然其比丘！於汝所修安那般那念所，更有勝妙過其上者。 ^n6

何等是勝妙過阿梨瑟吒所修安那般那念者？ ^n7

是比丘依止城邑、聚落，如前廣說，乃至於滅出息觀察善學，是名阿梨瑟吒比丘！勝妙過汝所修安那股那念者。」 ^n8

佛說此經已，諸比丘聞佛所說，歡喜奉行。^n9
