# 三經

如是我聞：一時，佛住王舍城迦蘭陀竹園。 ^n1

爾時，世尊：「世有三種良馬，王所服乘。何等為三？謂良馬色具足、力具足、捷疾具足。 ^n2

如是於正法律，有三種善男子，世所奉事，供養恭敬，為無上福田。何等為三？謂善男子色具足、力具足、捷疾具足。 ^n3

何等為色具足？謂善男子住於淨戒，波羅提木叉律儀，威儀、行處具足，見微細罪能生怖畏，受持學戒，是名色具足。
（4b ）何等力具足？已生惡不善法令斷，生欲精勤方便，攝受增長；未生惡不善法不起，生欲精勤方便，攝受增長；未生善法令起，生欲精勤方便，攝受增長；已生善法住不忘失，生欲精勤方便，攝受增長，是名力具足。 ^n4a

何等為捷疾具足？謂此苦聖諦如實知，乃至得阿羅漢，不受後有，是名捷疾具足。 ^n4c

是名善男子色具足、力具足、捷疾具足。」 ^n4d

佛說此經已，諸比丘聞佛所說，歡喜奉行。^n5
