# 白法經

如是我聞：一時，佛住舍衛國祇樹給孤獨園。 ^n1

爾時，世尊告諸比丘：「若比丘於善法，若變、若退、若不久住者，他人審以五種白法來呵責汝。何等為五？ ^n2a

言：汝不以信入於善法，若依信者，能離不善法，修諸善法。汝無精進、無慚、無愧、無慧入於善法故，若依慧者，能離諸不善法，修諸善法。 ^n2b

若比丘於正法不變、不退、久住者，他人當以五種白法來慶慰汝。何等為五？ ^n3a

正信入於善法，若依信者，離不善法，修諸善法；精進、慚、愧、慧入於善法，若依慧者，離不善法，修諸善法。」 ^n3b

佛說此經已，諸比丘聞佛所說，歡喜奉行。^n4
