# 野狐

如是我聞：一時，佛住王舍城迦蘭陀竹園。 ^n1

爾時，世尊於後夜時，聞野狐鳴。 ^n2

爾時，世尊夜過天明，於大眾前敷座而坐。告諸比丘：「汝等後夜時，聞野狐鳴不？」 ^n3

諸比丘白佛：「如是，世尊！」 ^n4

佛告諸比丘：「有一愚癡人，作如是念：令我受身，得如是形類，作如是聲。此愚癡人，欲求如是像類處所受生，何足不得！ ^n5

是故，比丘！汝等但當精勤方便，求斷諸有，莫作方便，增長諸有，當如是學。」 ^n6

佛說此經已，諸比丘聞佛所說，歡喜奉行。^n7
