# 陰經

如是我聞：一時，佛在〔波羅柰國〕仙人住處鹿野苑中。 ^n1

爾時，世尊告諸比丘：「我今當說陰及受陰。 ^n2

云何為陰？ ^n3a

若所有諸色，若過去、若未來、若現在，若內、若外，若麤、若細，若好、若醜，若遠、若近，彼一切總說色陰。 ^n3b

隨諸所有受、想、行、識，亦復如是，彼一切總說受、想、行、識陰。 ^n3c

是名為陰。 ^n3d

云何為受陰？ ^n4a

若色是有漏，是取；若彼色過去、未來、現在，生貪欲、瞋恚、愚癡，及餘種種上煩惱心法。 ^n4b

受、想、行、識，亦復如是。 ^n4c

是名受陰。」 ^n4d

佛說此經已，諸比丘聞佛所說，歡喜奉行。^n5
