# 三界經

如是我聞：一時，佛住拘睒彌國瞿師羅園。 ^n1

爾時，瞿師羅長者，詣尊者阿難所，稽首禮足，於一面坐，白尊者阿難：「所說種種界，云何為種種界？」 ^n2

尊者阿難告瞿師羅長者：「有三界，云何三？謂欲界、色界、無色界。」 ^n3

爾時尊者阿難即說偈言：
曉了於欲界，色界亦復然，捨一切有餘，得無餘寂滅。
於身和合界，永盡無餘證，三耶三佛說，無憂離垢句。 ^n4

尊者阿難說是經已，瞿師羅長者歡喜隨喜，作禮而去。^n5
