# 斷除經

如是我聞：一時，佛住舍衛國祇樹給孤獨園。 ^n1

時有一天子，容色絕妙，於後夜時，來詣佛所，稽首佛足，退坐一面。身諸光明，遍照祇樹給孤獨園。時彼天子說偈問佛：
斷除於幾法？幾法應棄捨？
而復於幾法，增上方便修？
幾聚應超越，比丘度駛流？ ^n2

爾時，世尊說偈答言：
斷除五捨五，增修於五根，超越五和合，比丘度流淵。 ^n3

時彼天子復說偈言：
久見婆羅門，逮得般涅槃，一切怖已過，永超世恩愛。 ^n4

時彼天子聞佛所說，歡喜隨喜，稽首佛足，即沒不現。^n5
