# 何故出家經

如是我聞：一時，佛住舍衛國祇樹給孤獨園。 ^n1

時尊者阿那律，在舍衛國松林精舍。 ^n2

時有眾多外道出家，詣尊者阿那律所，共相問訊，慰勞已，於一面坐，語尊者阿那律：「尊者何故於沙門瞿曇法中出家？」 ^n3

尊者阿那律言：「為修習故。」 ^n4

復問：「何所修習？」 ^n5

答言：「謂修諸根、修諸力、修諸覺分、修諸念處，汝欲聞何等修？」 ^n6

復問：「根、力、覺分，我不知其名字，況復問義！然我欲聞念處。」 ^n7

尊者阿那律言：「諦聽！善思！當為汝說。若比丘內身身觀念處，乃至法法觀念處。」 ^n8

時眾多外道出家，聞尊者阿那律所說，歡喜隨喜，各從座起而去。^n9
