# 淨不淨經

如是我聞：一時佛住鬱鞞羅處、尼連禪河側、大菩提樹下，初成佛道。 ^n1

天魔波旬作是念：此沙門瞿曇，在鬱鞞羅住處、尼連禪河側、菩提樹下，初成佛道，我今當往，為作留難。 ^n2

即自變身，作百種淨不淨色，詣佛所。 ^n3

佛遙見波旬百種淨不淨色，作是念：惡魔波旬作百種淨不淨色，欲作嬈亂。即說偈言：
長夜生死中，作淨不淨色，汝何為作此，不度苦彼岸？若諸身口意，不作留難者，魔所不能教，不隨魔自在。如是知惡魔，於是自滅去。 ^n4

時魔波旬作是念：沙門瞿曇已知我心。內懷憂慼，即沒不現。
〔長壽、河帝、及罝繈，睡眠、經行、大毒蛇。〕
〔無所為、求慹魔女，壞亂變形、及好惡。〕^n5
