# 車乘經

如是我聞：一時，佛住舍衛國祇樹給孤獨園。 ^n1

時有天子，容色絕妙，於後夜時，來詣佛所，稽首佛足，退坐一面。其身光明，遍照祇樹給孤獨園。 ^n2

時彼天子說偈問佛：
車從何處起？誰能轉於車？
車轉至何所？何故壞磨滅？ ^n3

爾時，世尊說偈答言：
車從諸業起，心識轉於車，隨因而轉至，因壞車則亡。 ^n4

時彼天子復說偈言：
久見婆羅門，逮得般涅槃，一切怖已過，永超世恩愛。 ^n5

於是天子聞佛所說，歡喜隨喜，稽首佛足，即沒不現。^n6
