# 近住經

如是我聞：一時，佛住舍衛國祇樹給孤獨園。 ^n1

爾時，世尊告諸比丘：「有師、有近住弟子，則苦獨住；無師、無近住弟子，則樂獨住。 ^n2

云何有師、有近住弟子，則苦獨住？ ^n3

緣眼、色，生惡不善覺，貪、恚、癡俱。若彼比丘行此法者，是名有師；若於此邊住者，是名近住弟子。 ^n4a

耳、鼻、舌、身、意，亦復如是。 ^n4b

如是有師、有近住弟子，常苦獨住。 ^n5

云何無師、無近住弟子，常樂獨住？ ^n6

緣眼、色，生惡不善覺，貪、恚、癡俱。彼比丘不行，是名無師；不依彼住，是名無近住弟子。 ^n7a

〔耳、鼻、舌、身、意，亦復如是。〕 ^n7b

是名無師、無近住弟子，常樂獨住。 ^n8

若彼比丘無師、無近住弟子者，我說彼得梵行福。
所以者何？無師，無近住弟子比丘，於我建立梵行，能正盡苦，〔究竟苦邊〕。」 ^n9

佛說此經已，諸比丘聞佛所說，歡喜奉行。^n10
