# 一八九

聞如是： ^n1

一時，佛在舍衛國祇樹給孤獨園。 ^n2

爾時，世尊告諸比丘：「此三有為有為相。
云何為三？知所從起，知當遷變，知當滅盡。 ^n3

彼云何知所從起？所謂生，長大成五陰形，得諸持、入，是謂知所從起。 ^n4a

彼云何為滅盡？所謂死，命過不住、無常，諸陰散壞，宗族別離，命根斷絕，是謂為滅盡。 ^n4b

彼云何變易？〔所謂老］，齒落、髮白、氣力竭盡，年遂衰微，身體解散，是謂為變易法。 ^n4c

是為，比丘！三有為有為相。當知此三有為相，善分別之。如是，諸比丘！當作是學！」 ^n5

爾時，諸比丘聞佛所說，歡喜奉行！^n6
