# 不習近經

如是我聞：一時，佛在舍衛國祇樹給孤獨園。 ^n1

時有天子，容色絕妙，於後夜時，來詣佛所，稽首佛足。身諸光明，遍照祇樹給孤獨園。 ^n2

時彼天子說偈問佛：
不習近正法，樂著諸邪見，睡眠不自覺，長劫心能悟。 ^n3

爾時，世尊說偈答言：
專修於正法，遠離不善業，是漏盡羅漢，嶮惡世平等。 ^n4

時彼天子復說偈言：
久見婆羅門，逮得般涅槃，一切怖悉過，永超世恩愛。 ^n5

時彼天子聞佛所說，歡喜隨喜，稽首佛足，即沒不現。^n6
