# 二二六

聞如是： ^n1

一時，佛在舍衛國祇樹給孤獨園。 ^n2

爾時，世尊告諸比丘：「比丘當知：諸有粟散國王及諸大王皆來附近於轉輪王，轉輪王於彼最尊、最上。
此亦如是，諸善三十七道品之法，無放逸之法最為第一。 ^n3

無放逸比丘修四意斷。於是，比丘未生弊惡法，求方便令不生，心不遠離，恆欲令滅；
已生弊惡法，求方便令不生，心不遠離，恆欲令滅；
未生善法，求方便令生；
已生善法，重令增多，終不忘失，具足修行，心意不忘。 ^n4

如是，諸比丘修四意斷。如是，諸比丘！當作是學！」 ^n5

爾時，諸比丘聞佛所說，歡喜奉行！^n6
