# 一切經

如是我聞：一時，佛住舍衛國祇樹給孤獨園。 ^n1

時有生聞婆羅門，往詣佛所，共相問訊，問訊已，退坐一面，白佛言：「瞿曇！所謂一切者，云何名一切？」 ^n2

佛告婆羅門：「一切者，謂十二入處：眼、色、耳、聲、鼻、香、舌、味、身、觸、意、法，是名一切。 ^n3

若復說言此非一切，沙門瞿曇所說一切，我今捨別立餘一切者，彼但有言說，問已不如，增其疑惑。
所以者何？非其境界故。」 ^n4

時生聞婆羅門聞佛所說，歡喜隨喜奉行。^n5
