# 四五四

聞如是： ^n1

一時，佛在舍衛國祇樹給孤獨園。 ^n2

爾時，世尊告諸比丘：「云何比丘！汝等流轉生死，經歷苦惱，於中悲號涕泣，淚出為多耶？為恆水多乎？」 ^n3

爾時，諸比丘前白佛言：「我等觀察如來所說義，經歷生死，涕泣之淚，多於恆水。」 ^n4

佛告比丘：「善哉！善哉！諸比丘！如汝所說無有異；汝等在生死，淚多於恆水。所以然者，於生死中亦更父母終亡，於中墮淚不可稱計。長夜之中父兄、姊妹、妻子五親，及諸恩愛，追慕悲泣不可稱計。
是故，比丘！當厭患生死，去離此法。如是，比丘！當作此學！」 ^n5

當說此法時，六十餘比丘漏盡意解。 ^n6

爾時，諸比丘聞佛所說，歡喜奉行！^n7
