#  【S小部.如是語.46】學經

如是我聞：一時，佛住舍衛國祇樹給孤獨園。 ^n1

爾時，世尊告諸比丘：「學戒多福利，住智慧為上，解脫堅固，念為增上。 ^n2

若比丘學戒福利，智慧為上，解脫堅固，念增上已，令三學滿足。何等為三？ ^n3

謂增上戒學、增上意學、增上慧學。」 ^n4

爾時，世尊即說偈言：
學戒隨福利，專思三昧禪，智慧為最上，現生之最後，
牟尼持後邊，降魔度彼岸。 ^n5

佛說此經已，諸比丘聞佛所說，歡喜奉行。^n6
