# 布薩經

如是我聞：一時，佛住摩偷羅國跋陀羅河側傘蓋菴羅樹林中。 ^n1

尊者舍利弗、目揵連涅槃未久。 ^n2

爾時，世尊月十五日布薩時，於大眾前敷座而坐。 ^n3

爾時，世尊觀察眾會已，告諸比丘：「我觀大眾，見已虛空，以舍利弗、大目揵連般涅槃故。我聲聞唯此二人，善能說法，教誡教授，辯說滿足。 ^n4

有二種財：錢財及法財。錢財者，從世人求；法財者，從舍利弗、大目揵連求。如來已離〔施財〕及法財。 ^n5

汝等莫以舍利弗、目揵連涅槃故，愁憂苦惱。 ^n6

譬如大樹，根、莖、枝、葉、華、果茂盛，大枝先折。 ^n7a

亦如寶山，大巖先崩。 ^n7b

如是如來大眾之中，舍利弗、目揵連二大聲聞先般涅槃。 ^n8

是故，比丘！汝等勿生愁憂苦惱！何有生法、起法、作法、〔有〕為法、壞敗之法而不磨滅？欲令不壞，無有是處。 ^n9

我先已說：一切可愛之物，皆歸離散；我今不久，亦當過去。 ^n10

是故汝等當知：自洲以自依，法洲以法依，不異洲、不異依。 ^n11

謂內身身觀念住，精勤方便，正智、正念，調伏世間貪憂；如是外身、內外身。 ^n12a

受、心、法法觀念住，精勤方便，正智、正念，調伏世間貪憂。 ^n12b

是名自洲以自依，法洲以法依，不異洲、〔不異依〕。 ^n13

佛說此經已，諸比丘聞佛所說，歡喜奉行。
正斷相應^n14
