# 慧根經

如是我聞：一時，佛住舍衛國祇樹給孤獨園。 ^n1

爾時，世尊告諸比丘：「有五根。何等為五？ ^n2

〔謂〕信根、精進根、念根、定根、慧根。 ^n3

若聖弟子成就慧根者，能修信根，依離、依無欲、依滅、向於捨，是名信根成就；信根成就，即是慧根。 ^n4a

如信根，如是精進根、念根、定根、慧根，亦如是說。 ^n4b

是故，〔成就〕此五根，慧根為其首，以攝持故。 ^n5a

譬如堂閣，棟為其首，眾材所依，以攝持故。 ^n5b

如是五根，慧為其首，以攝持故。」 ^n5c

佛說此經已，諸比丘聞佛所說，歡喜奉行。^n6
