# 四五三

聞如是： ^n1

一時，佛在羅閱城耆闍崛山中，與大比丘眾五百人俱。 ^n2

爾時，有一異比丘白世尊言：「劫頗有邊際乎？」 ^n3

佛告比丘：「方便引譬，然劫數無窮盡。過去久遠，於此賢劫中，有佛出，號曰俱樓孫至真、等正覺。爾時，此耆闍崛山更有姓號。
爾時，羅閱城人民之類，上此耆闍崛山中，四日四夜，行乃徹頂。又 ^n4a

復，比丘！拘那含牟尼佛時，此耆闍崛山更有姓號。
爾時，羅閱城人民之類，三日三夜，行乃至此山頂。 ^n4b

迦葉如來出現於世，此耆闍崛山更有姓號。
時，羅閱城人民之類，二日二夜，行乃至此山頂。 ^n4c

如我今日釋迦文佛出現於世，此山名耆闍崛山，須臾之頃乃到此山頂。 ^n4d

若彌勒如來出現於世，此山亦名耆闍崛山。所以然者，諸佛神力咸使此山在。 ^n4e

比丘！當以方便，知劫有衰盡，不可稱計。然劫有二種：大劫、小劫。
若於劫中無佛出世，爾時復有辟支佛出世，此名為小劫。
若如來於劫中出世，爾時彼劫中無有辟支佛出現於世，此名為大劫。比丘！當以此方便，知劫數長遠，不可稱計。是故，比丘！當憶此劫數之義！」 ^n5

爾時，異比丘聞佛所說，歡喜奉行！
^juan49
非常品第五十一^n6
