# 二七

我聲聞中第一比丘，豪族富貴，天性柔和，所謂釋王比丘是。
乞食無厭足，教化無窮，所謂婆提波羅比丘是。
氣力強盛，無所畏難，亦是婆提波羅比丘是。
音響清徹，聲至梵天，所謂羅婆那婆提比丘是。
身體香潔，熏乎四方，鴦迦闍比丘是。
我聲聞中第一比丘，知時明物，所至無疑，所憶不忘，多聞廣遠，堪任奉上，所謂阿難比丘是。
莊嚴服飾，行步顧影，所謂迦持利比丘是。
諸王敬待，羣臣所宗，所謂月光比丘是。
天人所奉，恆朝侍省，所謂輸比丘是。
以捨人形，像天之貌，亦是輸提比丘。
諸天師導，旨授正法，所謂天比丘是。
自憶宿命無數劫事，所謂菓衣比丘是。」
釋王婆提波，羅婆鴦迦闍，阿難迦月光，輸提天婆醯。^n9
