# 一一五

聞如是： ^n1

一時，佛在舍衛國祇樹給孤獨園。 ^n2

爾時，世尊告諸比丘：「愚者有此二相像貌。
云何為二？於是，愚者所不能辦者而辦之，垂辦之事厭而捨之。
是謂諸比丘！愚者有此二相像貌。 ^n3a

復次，比丘！智者有二相像貌。
云何為二？於是，智者所不能辦事亦不成辦，垂辦之事亦不厭捨。 ^n3b

是故，諸比丘！愚者二相像貌當捨離之，當念修行智者二相像貌。如是，諸比丘！當作是學！」 ^n4

爾時，諸比丘聞佛所說，歡喜奉行！^n5
