# 四力經

如是我聞：一時，佛住舍衛國祇樹給孤獨園。 ^n1

爾時，世尊告諸比丘：「有四力。何等為四？ ^n2

謂信力、精進力、念力、慧力。」 ^n3

「復次，四力：信力、念力、定力、慧力。」 ^n4

「復次，四力：覺力、精進力、無罪力、攝力。」 ^n5

此諸經，如上三力說。 ^n6

差別者：「何等為覺力？於善、不善法如實知，有罪、無罪，習近、不習近，卑法、勝法，黑法、白法，有分別法、無分別法，緣起法、非緣起法如實知，是名覺力。 ^n7a

何等為精進力？謂四正斷，如前廣說。 ^n7b

何等為無罪力？謂無罪身、口、意，是名無罪力。 ^n7c

何等為攝力？謂四攝事──惠施、愛語、行利、同利。」 ^n7d

佛說此經已，諸比丘聞佛所說，歡喜奉行。^n8
