# 慧根經

如是我聞：一時，佛住舍衛國祇樹給孤獨園。 ^n1

爾時，世尊告諸比丘：「有五根：信根、精進根、念根、定根、慧根。 ^n2

何等為信根？謂聖弟子於如來所起信心，根本堅固，諸天魔、梵，沙門、婆羅門，及諸世間法所不能壞，是名信根。 ^n3a

何等為精進根？謂四正斷。 ^n3b

何等為念根？謂四念處。 ^n3c

何等為定根？謂四禪。 ^n3d

何等為慧根？謂四聖諦。 ^n3e

此諸功德，皆以慧為首。 ^n4a

譬如堂閣，棟為其首。」 ^n4b

佛說此經已，諸比丘聞佛所說，歡喜奉行。^n5
