# 解脫經

如是我聞：一時，佛住舍衛國祇樹給孤獨園。 ^n1

爾時，世尊告諸比丘：如上說。 ^n2

差別者：「彼如是知、如是見，欲有漏心解脫、有有漏心解脫、無明漏心解脫，解脫知見：我生已盡、梵行已立、所作已作、自知不受後有。 ^n3

若不解脫，而以彼法：欲法、念法、樂法，取中般涅槃。 ^n4

若不爾者，取生般涅槃。 ^n5

若不爾者，取有行般涅槃。 ^n6

若不爾者，取無行般涅槃。 ^n7

若不爾者，取上流般涅槃。 ^n8

若不爾者，彼以欲法、念法、樂法，生自性光音天。 ^n9

若不爾者，生無量光天。 ^n10

若不爾者，生少光天。」 ^n11

佛說此經已，諸比丘聞佛所說，歡喜奉行。^n12
