# 見多經

如是我聞：一時，佛住舍衛國祇樹給孤獨園。 ^n1

時有尊者見多比丘，在拘薩羅人間，住一林中，著糞掃衣。 ^n2

時梵天王與七百梵天，乘其宮殿，來詣尊者見多比丘所，恭敬禮事。 ^n3

時有天神住彼林中者，而說偈言：
觀彼寂諸根，能感善供養，具足三明達，得不傾動法，度一切方便，少事糞掃衣。七百梵天子，乘宮來奉詣，見生死有邊，今禮度有岸。 ^n4

時彼天神說偈讚歎見多比丘已，即沒不現。^n5
