# 二○二

聞如是： ^n1

一時，佛在舍衛國祇樹給孤獨園。 ^n2

爾時，世尊告諸比丘：「有此三不善根。
云何為三？貪不善根、恚不善根、癡不善根。
若比丘有此三不善根者，墮三惡趣。
云何為三？所謂地獄、餓鬼、畜生。
如是，比丘！若有此三不善根者，便有三惡趣。 ^n3

比丘當知：有此三善根。
云何為三？不貪善根、不恚善根、不癡善根。是謂比丘有此三善根。若有此三善根者，便有二善處，涅槃為三。
云何二趣？所謂人、天是也。是謂比丘有此三善者，則生此善處。 ^n4

是故，諸比丘！當離三不善根，修三善根。如是，諸比丘！當作是學！」 ^n5

爾時，諸比丘聞佛所說，歡喜奉行！^n6
