# 拘迦尼經

如是我聞：一時，佛住王舍城山谷精舍。 ^n1

時有拘迦尼，是光明天女，容色絕妙，於後夜時，來詣佛所，稽首佛足。身諸光明，遍照山谷。 ^n2

時拘迦尼天女而說偈言：
其心不為惡，及身口世間，五欲悉虛空，正智正繫念，不習近眾苦，非義和合者。 ^n3

佛告天女：「如是，如是！其心不為惡，及身、口，世間五欲悉虛空，正智、正繫念，不習近眾苦，非義和合者。 ^n4

時拘迦那娑天女聞佛所說，歡喜隨喜，稽首佛足，即沒不現。 ^n5

爾時世尊夜過晨朝，入於僧中，敷尼師壇，於大眾前坐。告諸比丘：「昨日〔後夜〕，有拘迦那天女，容色絕妙，來詣我所，稽首我足，退坐一面，而說偈言：
其心不為惡，及身口世間，五欲悉虛空，正智正繫念，不習近眾苦，非義和合者。 ^n6

我即答言：如是，天女！如是，天女！其心不為惡，及身、口，世間五欲悉虛空，正智、正繫念，不習近眾苦，非義和合者。 ^n7

說是語時，拘迦尼天女聞我所說，歡喜隨喜，稽首我足，即沒不現。」 ^n8

佛說此經已，諸比丘聞佛所說，歡喜奉行。^n9
