# 所患經

如是我聞：一時，佛住舍衛國祇樹給孤獨園。 ^n1

時尊者阿那律，在舍衛國松林精舍，病差未久。 ^n2

時有眾多比丘，往詣阿那律所，問訊慰勞已，於一面坐，問尊者阿那律：「安隱樂住不？」 ^n3

阿那律言：「安隱樂住，身諸苦痛，漸已休息。」 ^n4

諸比丘問尊者阿那律：「住何所住，身諸苦痛〔漸〕得安隱？」 ^n5

尊者阿那律言：「住四念處，身諸苦痛，漸得安隱。何等為四？謂內身身觀念處，乃至法法觀念處，是名四念處。住此四念處故，身諸苦痛漸得休息。」 ^n6

時諸正士共論議已，歡喜隨喜，各從座起而去。^n7
