# 般闍羅經

如是我聞：一時，佛住舍衛國祇樹給孤獨園。 ^n1

時有般闍羅健天子，容色絕妙，於後夜時，來詣佛所，稽首佛足，退坐一面。身諸光明，遍照祇樹給孤獨園。 ^n2

時般闍羅健天子而說偈言：
憒亂之處所，黠慧者能覺，禪思覺所覺，牟尼思惟力。 ^n3

爾時，世尊說偈答言：
了知憒亂法，正覺得涅槃，若得正繫念，一心善正受。 ^n4

時般闍羅健天子聞佛所說，歡喜隨喜，稽首佛足，即沒不現。^n5
