# 那迦達多經

如是我聞：一時，佛住舍衛國祇樹給孤獨園。 ^n1

有尊者那伽達多，在拘薩羅人間，住一林中，有在家、出家，常相親近。 ^n2

時彼林中止住大神，作是念：此非比丘法，住於林中，與諸在家、出家，周旋親數，我今當往方便發悟，而說偈言：
比丘旦早出，迫暮而還林，道俗相習近，苦樂必同安，恐起家放逸，而隨魔自在。 ^n3

時那伽達多比丘，為彼天神如是、如是開覺已，如是、如是專精思惟，斷諸煩惱，得阿羅漢。^n4
