# 漏無漏法經

如是我聞：一時，佛在〔波羅柰國〕仙人住處鹿野苑中。 ^n1

爾時，世尊告諸比丘：「我今當說有漏、無漏法。 ^n2

〔云何有漏法？〕 ^n3a

若色有漏，是取，彼色能生愛、恚。 ^n3b

如是受、想、行、識有漏，是取，彼〔受、想、行〕、識，能生愛、恚。 ^n3c

是名有漏法。 ^n3d

〔云何無漏法？〕 ^n4a

諸所有色無漏，非受，彼色若過去、未來、現在，彼色不生愛、恚。 ^n4b

如是受、想、行、識無漏，非受，彼〔受、想、行〕、識，若過去、未來、現在，不生貪、恚。 ^n4c

是名無漏法。」 ^n4d

佛說此經已，諸比丘聞佛所說，歡喜奉行。
二信二阿難，壞法鬱低迦，〔薩羅及世間，陰漏無漏法〕。^n5
