# 宿命經

如是我聞：一時，佛住王舍城迦蘭陀竹園。 ^n1

時有眾多比丘，集於食堂，作如是論：「汝等宿命，作何等業？為何工巧？以何自活？」 ^n2

爾時，世尊於禪定中，以天耳聞諸比丘論說之聲，即從座起，往詣食堂，敷坐具，於眾前坐，問諸比丘：「汝說何等？」 ^n3

時諸比丘以上所說，具白世尊。 ^n4

佛告比丘：「汝等比丘莫作是說，宿命所作。
所以者何？ ^n5a

此非義饒益、非法饒益、非梵行饒益，非智、非正覺、不向涅槃。 ^n5b

汝等比丘當共論說：此苦聖諦、苦集聖諦、苦滅聖諦、苦滅道跡聖諦。
所以者何？ ^n6a

此義饒益、法饒益、梵行饒益，正智、正覺、正向涅槃。 ^n6b

是故，比丘！依於四聖諦未無間等者，當勤方便，起增上欲，學無間等。」 ^n7

佛說此經已，諸比丘聞佛所說，歡喜奉行。^n8
