# 殺豬經

如是我聞：一時，佛住王舍城。 ^n1

乃至我於路中，見一大身眾生，舉體生毛，毛如〔攢茅〕，毛悉火然，還燒其身，痛徹骨髓。 ^n2

乃至佛告諸比丘：「此眾生者，過去世時，於此王舍城，為屠豬人，〔攢〕殺群豬，緣斯罪故，已百千歲墮地獄中，受無量苦。地獄餘罪，今得此身，續受斯苦。 ^n3

諸比丘！如大目揵連所見，真實不異，當受持之。」 ^n4

佛說此經已，諸比丘聞佛所說，歡喜奉行。^n5
