# 掩經

如是我聞：一時，佛住舍衛國祇樹給孤獨園。 ^n1

時有一天子，容色絕妙，於後夜時，來詣佛所，稽首佛足，退坐一面。身諸光明，遍照祇樹給孤獨園。 ^n2

時彼天子說偈問佛：
誰掩於世間？誰遮絡世間？
誰結縛眾生？何處建立世？ ^n3

爾時，世尊說偈答言：
衰老掩世間，死遮絡世間，愛繫縛眾生，法建立世間。 ^n4

時彼天子復說偈言：
久見婆羅門，逮得般涅槃，一切怖已過，永超世恩愛。 ^n5

時彼天子聞佛所說，歡喜隨喜，稽首佛足，即沒不現。^n6
