# 慚愧經

如是我聞：一時，佛在舍衛國祇樹給孤獨園。 ^n1

時有天子，容色絕妙，於後夜時，來詣佛所，稽首佛足。身諸光明，遍照祇樹給孤獨園。時彼天子而說偈言：
常習慚愧心，此人時時有；能遠離諸惡，如顧鞭良馬。 ^n2

爾時，世尊說偈答言：
常習慚愧心，此人實希有！能遠離諸惡，如顧鞭良馬。 ^n3

時彼天子復說偈言：
久見婆羅門，逮得般涅槃，一切怖悉過，永超世恩愛。 ^n4

時彼天子聞佛所說，歡喜隨喜，稽首佛足，即沒不現。^n5
