# 鐶釧經

如是我聞：一時，佛住舍衛國祇樹給孤獨園。 ^n1

時有異比丘，在拘薩羅人間，住一林中，得阿羅漢，諸漏已盡，所作已作，已捨重擔，斷諸有結，正智心善解脫。 ^n2

時有一女人，於夜闇中，天時微雨，電光睒照，於林中過。欲詣他男子，倒深泥中，環釧斷壞，華瓔散落。 ^n3

時彼女人而說偈言：
頭髮悉散解，花瓔落深泥，鐶釧悉破壞，丈夫何所著？ ^n4

時彼比丘作是念：女人尚能說偈，我豈不能說偈答之？
煩惱悉斷壞，度生死淤泥，著纏悉散落，十方尊見我。 ^n5

時彼比丘說偈已，即默然而住。^n6
