# 善知識經

如是我聞：一時，佛住舍衛國祇樹給孤獨園。 ^n1

爾時，世尊告諸比丘：「於外法中，我不見一法，能令未生善法生，已生善法重生令增廣，如說善知識、善伴黨、善隨從。 ^n2

諸比丘！善知識、善伴黨、善隨從者，能令未生正見生，已生正見重生令增廣。 ^n3a

如是未生正志、正語、正業、正命、正方便、正念、正定令生，已生者重生令增廣。」 ^n3b

佛說此經已，諸比丘聞佛所說，歡喜奉行。^n4
