# 三○

我聲聞中第一比丘，曉了星宿，預知吉凶，所謂那伽波羅比丘是。
恆喜三昧，禪悅為食，所謂婆私吒比丘是。
常以喜為食，所謂須夜奢比丘是。
恆行忍辱，對至不起，所謂滿願盛明比丘是。
修習日光三昧，所謂彌奚比丘是。
明算術法，無有差錯，所謂尼拘留比丘是。
分別等智，恆不忘失，所謂鹿頭比丘是。
得雷電三昧者，不懷恐怖，所謂地比丘是。
觀了身本，所謂頭那比丘是。
最後取證得漏盡通，所謂須拔比丘是。」
那伽吒舍那，彌奚尼拘留，鹿頭地頭那，須拔最在後。
此百賢聖，悉應廣演。^n12
