# 涅槃經

如是我聞：一時，佛住舍衛國祇樹給孤獨園。 ^n1

爾時，有異比丘來詣佛所，頭面禮足，卻住一面，白佛言：「世尊！如世尊所說得見法涅槃，云何比丘得見法涅槃？」 ^n2

佛告比丘：「善哉！善哉！汝今欲知見法涅槃耶？」 ^n3

比丘白佛：「唯然，世尊！」 ^n4

佛告比丘：「諦聽！善思！當為汝說。」 ^n5

佛告比丘：「於色生厭、離欲、滅盡，不起諸漏，心正解脫，是名比丘見法涅槃。 ^n6a

如是〔於〕受、想、行、識，生厭、離欲、滅盡，不起諸漏，心正解脫，是名比丘見法涅槃。」 ^n6b

時彼比丘聞佛所說，踊躍歡喜，作禮而去。^n7
