# 三八九

聞如是： ^n1

一時，佛在舍衛國祇樹給孤獨園。 ^n2

爾時，世尊告諸比丘：「有八種之人，流轉生死，不住生死。
云何為八？趣須陀洹、得須陀洹、趣斯陀含、得斯陀含、趣阿那含、得阿那含、趣阿羅漢、得阿羅漢。
是謂，比丘！有此八人流轉生死，不住生死。
是故，比丘！求其方便，度生死之難，勿住生死。如是，比丘！當作是學！」 ^n3

爾時，諸比丘聞佛所說，歡喜奉行！
馬血齋難陀，提婆達船筏，牧牛無根信，世法善八人。^n4
