# 一法經

如是我聞：一時，佛住王舍城迦蘭陀竹園。 ^n1

爾時，世尊告諸比丘：「若於一法觀察無常、觀察變易、觀察離欲、觀察滅、觀察捨離，究竟苦邊，解脫於苦，謂一切眾生由食〔而〕存。 ^n2

復有二法，名及色。 ^n3

復有三法，謂三受。 ^n4

復有四法，謂四食。 ^n5

復有五法，謂五受陰。 ^n6

復有六法，謂六內、外入處。 ^n7

復有七法，謂七識住。 ^n8

復有八法，謂世八法。 ^n9

復有九法，謂九眾生居。 ^n10

復有十法，謂十業跡。於此十業跡觀察無常、觀察變易、觀察離欲、觀察滅、觀察捨離，究竟苦邊，解脫於苦。」 ^n11

佛說此經已，諸比丘聞佛所說，歡喜奉行。
――――――^n12
