# 阿難經

如是我聞：一時，佛住舍衛國祇樹給孤獨園。 ^n1

爾時，世尊告尊者阿難曰：「若信心長者、長者子來問汝言：於何等法知其生滅？汝當云何答乎？」 ^n2

阿難白佛：「世尊！若有長者、長者子來問我者，我當答言：知色是生滅法，知受、想、行、識是生滅法。世尊！若長者、長者子如是問者，我當如是答。」 ^n3

佛告阿難：「善哉！善哉！應如是答。
所以者何？色是生滅法，受、想、行、識是生滅法。 ^n4

知色是生滅法者，名為知色；知受、想、行、識是生滅法者，名為〔知受、想、行、識〕。」 ^n5

佛說此經已，諸比丘聞佛所說，歡喜奉行。^n6
