# 五八

聞如是： ^n1

一時，佛在舍衛國祇樹給孤獨園。 ^n2

爾時，世尊告諸比丘：「我恆觀見一人心中所念之事，如屈伸臂頃而生天上。所以然者，由善心故；已生善心，便生天上。」 ^n3

爾時，世尊便說偈言：
設復有一人，而生善妙心；今告諸比丘，廣演其義趣。
今正是其時，設有命終者；便得生天上，由心善行故。
「是故，諸比丘！當發淨意，勿生穢行。如是，諸比丘！當作是學！」 ^n4

爾時，諸比丘聞佛所說，歡喜奉行！^n5
