# 廣說經

如是我聞：一時，佛住舍衛國祇樹給孤獨園。 ^n1

爾時，世尊告諸比丘：如上說。 ^n2

差別者：「若比丘於彼五根，增上明利滿足者，得阿羅漢俱分解脫。 ^n3

若軟、若劣者，得身證。 ^n4

於彼若軟、若劣，得見到。 ^n5

於彼若軟、若劣，得信解脫。 ^n6

於彼若軟、若劣，得一種。 ^n7

於彼若軟、若劣，得斯陀含。 ^n8

於彼若軟、若劣，得家家。 ^n9

於彼若軟、若劣，得七有。 ^n10

於彼若軟、若劣，得法行。 ^n11

於彼若軟、若劣，得信行。 ^n12

是名比丘根波羅蜜因緣，知果波羅蜜；果波羅蜜因緣，知人波羅蜜。 ^n13

如是滿足者作滿足事，減少者作減少事，彼諸根則不空無果。 ^n14

若無此諸根者，〔我說彼為〕凡夫數。」 ^n15

佛說此經已，諸比丘聞佛所說，歡喜奉行。^n16
