# 慚愧經（上）

我聞如是： ^n1

一時，佛遊舍衞國，在勝林給孤獨園。 ^n2

爾時，世尊告諸比丘：「若比丘無慚無愧，便害愛恭敬。 ^n3a

若無愛恭敬，便害其信。 ^n3b

若無其信，便害正思惟。 ^n3c

若無正思惟，便害正念正智。 ^n3d

若無正念正智，便害護諸根、護戒、不悔、歡悅、喜、止、樂、定、見如實、知如真、厭、無欲、解脫。 ^n3e

若無解脫，便害涅槃。 ^n3f

若比丘有慚有愧，便習愛恭敬。 ^n4a

若有愛恭敬，便習其信。 ^n4b

若有其信，便習正思惟。 ^n4c

若有正思惟，便習正念正智。 ^n4d

若有正念正智，便習護諸根、護戒、不悔、歡悅、喜、止、樂、定、見如實、知如真、厭、無欲、解脫。 ^n4e

若有解脫，便習涅槃。」 ^n4f

佛說如是，彼諸比丘聞佛所說，歡喜奉行。^n5
