# 法鏡經

如是我聞：一時，佛住舍衛國祇樹給孤獨園。 ^n1

時有眾多比丘，著衣持缽，入舍衛城乞食。乞食時，聞難屠比丘命終、難陀比丘尼命終、善生優婆塞命終、善生優婆夷命終。 ^n2

乞食已，還精舍，舉衣缽，洗足已，詣佛所，稽首禮足，退坐一面，白佛言：「世尊！我今晨朝入舍衛城乞食，聞難屠比丘、難陀比丘尼、善生優婆塞、善生優婆夷命終。世尊！彼四人命終，應生何處？」 ^n3

佛告諸比丘：「彼難屠比丘、難陀比丘尼，諸漏已盡，無漏心解脫，慧解脫，現法自知作證：我生已盡、梵行已立、所作已作、自知不受後有。 ^n4

善生優婆塞、善生優婆夷，五下分結盡，得阿那含，生於天上而般涅槃，不復還生此世。」 ^n5

爾時，世尊告諸比丘：「我今當為汝說《法鏡經》：於佛不壞淨，乃至聖戒成就，是名《法鏡經》。」 ^n6

佛說此經已，諸比丘聞佛所說，歡喜奉行。^n7
