# 三二六

聞如是： ^n1

一時，佛在舍衛國祇樹給孤獨園。 ^n2

爾時，世尊告諸比丘：「我今當說咒願有六德。汝等諦聽！善思念之。」 ^n3

諸比丘對曰：「如是，世尊！」爾時，諸比丘從佛受教。 ^n4

世尊告曰：「彼云何名為六德？
於是，施主檀越成就三法。云何檀越施主成就三法？
於是，檀越施主信根成就、戒德成就、聞成就，是謂檀越施主成就此三法。
施物之法復成三法。云何為三？
然彼物色成就、味成就、香成就，有此三法。 ^n5

是謂，比丘！有此六事獲大功德，名德遠聞，獲甘露之報。
是故，諸比丘！若欲成就此六事者，當念惠施。如是，比丘！當作是學！」 ^n6

爾時，諸比丘聞佛所說，歡喜奉行！^n7
