# 不打油經

如是我聞：一時，佛住舍衛國祇樹給孤獨園。 ^n1

乃至尊者大目揵連言：「我於路中，見一大身眾生，頭上有大銅鑊，熾然滿中〔烊〕銅，流灌身體，乘虛而行，啼哭號呼。」 ^n2

乃至佛告諸比丘：「此眾生者，過去世時，於此舍衛國，迦葉佛所出家，為知事比丘。有檀越送油，應付諸比丘。時有眾多客比丘，知事比丘不時分油，待客比丘去，然後乃分。緣斯罪故，已地獄中受無量苦。地獄餘罪，今得此身，續受斯苦。 ^n3

諸比丘！如大目揵連所見，真實不異，〔當受持之〕。」 ^n4

佛說此經已，諸比丘聞佛所說，歡喜奉行。^n5
